Laget ble grunnlagt i 2008 under navnet Centri della Calzatura, og kjørte da med en serbisk lisens og tok som kontinentallag del i Europatouren i landeveissykling. I 2011 kjørte de med italiensk lisens under navnet D'Angelo & Antenucci-Nippo og fra 2012-2014 med japansk lisens som Team Nippo. Laget deltar hovedsakelig i ritt i Asia og Europa. Francesco Pelosi er manager og Stefano Giuliani sportsdirektør, støttet av Hiroshi Daimon og Mario Manzoni. Fra sesongen 2015 har laget syklet med status som profesjonelt kontinentallag. Det ble lagt ned etter 2019-sesongen.